Yemmuger Mass Arkab, deg tesɣimt n ugezdu-nnes aɣlifan, yiwet n tmagla n Tegduda Tačikit ay d-yerzan ɣef Zzayer ddaw ulway n tenmazalt n tmurt-a deg Zzayer, Massa Lenka Pokorna, ɣef wakken ay d-yenna uɣbalu-a.
Timlilit-a d tin aydeg derwen yikataren n uɣlif n teẓwert d yinaɣzen, aselway-anemhal amatu n Tegrawt n Manadjim El Djazair (MANAL) d yiselwayen n yifurka n tegrawt-a d yigensasen n Tnegga Taɣelnawt n Yirmuden Inaɣzanen akked Tnegga n Umeẓlu Asnakalan n Zzayer, yernu skeyden tilemmiẓin d yilfusen n usefti d ublag deg unrar n yinaɣzen deg Zzayer, ɣef wakken ay d-yenna uɣlif.
I lmend n waya, yessemned-d Mass Arkab aɣawas n usnegmu n ugzum anaɣzan yernu yenna-d dakken Zzayer teɣs ad d-tesnegmu isenfaren d isemṣaken deg ugzum-a yernu aya d afran asnuddsan i wammad n tbuɣar tigamanin d tzaranin tixatarin ay tesɛa tmurt, ɣef wakken ay d-tenna teftart-a.
I lmend n waya, yenced-d uneɣlaf tiṛmisin tičikiyin akken ad sseftin deg yinaɣzen n Zzayer yernu ad d-sɣenwen iblagen d teṛmisin tizzayriyin i ubaɣur ucrik s usekki n tmesnegt d usileɣ, ladɣa imi tinwiyin ay d-yellan deg usaḍuf n yinaɣzen iswi-nsent d asduqqes d usḥerfi n tsekkirin n usefti deg tɣult-a.
kab_Latn kab_Latn kab_Latn kab_Latn